Եվ ահա, խոսելով պայմանավորվածություների կատարմանը զուգահեռ կարգավորման բանակցությունների սկսման մասին, ՄԽ համանախագահող երկրների արտգործնախարարները փաստացի առաջարկում են գնալ փոխզիջման. Ադրբեջանն ապահովում է պայմանավորվածությունների կատարումը, Հայաստանը համաձայնում է հընթացս վերադառնալ բանակցություններին: Չի կարելի բացառել, որ հենց այս շրջանակում է երեկ տեղի ունեցել Նալբանդյան-Մամեդյարով հանդիպումը, մանավանդ` եթե նկատի ունենանք, որ դա հաջորդել է Նալբանդյան-Լավրով հանդիպմանը, և միանգամայն հավանական է, որ այս հարցում լեզու գտնելու նպատակով Լավրովը կարող էր «հորդորել» Նալբանդյանին` գնալ Մամեդյարովի հետ հանդիպմանը, ինչից Երևանը մինչ այդ խուսափում էր: Համենայն դեպս, դատելով նրանից, որ ՀՀ ԱԳՆ-ն որևէ այլ մանրամաս այդ հանդիպումից չի տվել, հուշում է, որ հայկական կողմը փորձել է այն դարձնել զուտ արարողակարգային: